
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών Σπουδών του Τμήμα¬ 
τος Ηλεκτρολόγων Μηχανικών και Μηχανικών 
Υπολογιστών της Πολυτεχνικής Σχολής του Πανε¬ 
πιστημίου Θεσσαλίας. 

2 Κανονισμός Διδακτορικών Σπουδών του Παιδα¬ 
γωγικού Τμήματος Δημοτικής Εκπαίδευσης της 
Σχολής Ανθρωπιστικών και Κοινωνικών Επιστη¬ 
μών του Πανεπιστημίου Θεσσαλίας. 

3 Κανονισμός Διδακτορικών Σπουδών του Τμή¬ 
ματος Ιστορίας, Αρχαιολογίας και Κοινωνικής 
Ανθρωπολογίας της Σχολής Ανθρωπιστικών και 
Κοινωνικών Επιστημών του Πανεπιστημίου Θεσ¬ 
σαλίας. 


ΑΠΟΦΑΣΕΙΣ 

Αριθμ. 2850/18/ΓΠ (1) 

Κανονισμός Διδακτορικών Σπουδών του Τρήμα¬ 
τος Ηλεκτρολόγων Μηχανικών και Μηχανικών 
Υπολογιστών της Πολυτεχνικής Σχολής του Πα¬ 
νεπιστημίου Θεσσαλίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας,, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/4-8-2017, Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) 
μηνών από την έναρξη ισχύος του παρόντος νόμου να 
καταρτίσουν και να δημοσιεύσουν τους Κανονισμούς 
του άρθρου 45». 

3. Την απόφασή της Συνέλευσης του Τμήματος Ηλε¬ 


κτρολόγων Μηχανικών και Μηχανικών Υπολογιστών 
στην αρ. 85/13-12-2017 συνεδρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΟΥ ΤΜΗΜΑΤΟΣ ΗΛΕΚΤΡΟΛΟΓΩΝ ΜΗΧΑΝΙΚΩΝ 
ΚΑΙ ΜΗΧΑΝΙΚΩΝ ΥΠΟΛΟΓΙΣΤΩΝ ΤΗΣ 
ΠΟΛΥΤΕΧΝΙΚΗΣ ΣΧΟΛΗΣ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

1. ΓΕΝΙΚΕΣ ΔΙΑΤΑΞΕΙΣ 

Το Πρόγραμμα Διδακτορικών Σπουδών (Δ.Σ.) του 
Τμήματος Ηλεκτρολόγων Μηχανικών και Μηχανικών 
Υπολογιστών (Τ.Η.Μ.Μ.Υ.) οδηγεί στην απονομή Διδα¬ 
κτορικού Διπλώματος (Δ.Δ.). Η δομή, η οργάνωση, η 
λειτουργία, η αξιολόγηση και οι προϋποθέσεις εισαγω¬ 
γής στο Πρόγραμμα Διδακτορικών Σπουδών, καθώς και 
οι διαδικασίες εκπόνησης Διδακτορικής Διατριβής και 
απόκτησης του Διδακτορικού Διπλώματος διέπονται 
από την ισχύουσα νομοθεσία και από τις διατάξεις του 
παρόντος κανονισμού στον οποίο εξειδικεύεται και συ¬ 
μπληρώνεται το ισχύον νομοθετικό πλαίσιο που διέπει 
τις Διδακτορικές Σπουδές και ενσωματώνονται οι σχε¬ 
τικές αποφάσεις των αρμόδιων συλλογικών οργάνων 
του Τ.Η.Μ.Μ.Υ. 

Σκοπός των Δ.Σ. είναι η εμβάθυνση στη γνώση, η με¬ 
τάδοση των αρχών υψηλής ποιότητας και σύγχρονης 
επιστημονικής έρευνας η εφαρμογή τους στην προαγω¬ 
γή της επιστημονικής γνώσης σε τομείς/αντικείμενα που 
θεραπεύει το Τμήμα και στην ευρύτερη επιστήμη του 
Ηλεκτρολόγου Μηχανικού και Μηχανικού Υπολογιστών, 
καθώς και η εκπαίδευση και κατάρτιση επιστημόνων 
ικανών να συμβάλουν στην πρόοδο και εξέλιξη της επι¬ 
στήμης και της βασικής έρευνας. 

1.1. Όργανα σε επίπεδο τμήματος 

Τα όργανα του τμήματος για την ίδρυση, οργάνωση 
και λειτουργία των Διδακτορικών Σπουδών είναι: 

• Η Συνέλευση Τμήματος (Σ.Τ.) 

■ Η Συντονιστική Επιτροπή Διδακτορικών Σπουδών 
(Σ.Ε.Δ.Σ.) 

• Η Επιτροπή Αξιολόγησης και Επιλογής (Ε.Α.Ε.) 

Η Συντονιστική Επιτροπή Διδακτορικών Σπουδών 
(Σ.Ε.Δ.Σ.) είναι αρμόδια για την παρακολούθηση, την 
εποπτεία και το συντονισμό του συνόλου των διδακτό- 

ρικών δραστηριοτήτων του Τμήματος και φέρει την 
ευθύνη της εισήγησης στη Σ.Τ. όλων των θεμάτων των 
σχετικών με τις διδακτορικές σπουδές. 

Τα μέλη και ο Πρόεδρος της Σ.Ε.Δ.Σ. ορίζονται με 
απόφαση της Σ.Τ. κατά την πρώτη συνεδρίαση κάθε 
ακαδημαϊκού έτους. Η Σ.Ε.Δ.Σ. απαρτίζεται από τρία 
τουλάχιστον μέλη Δ.Ε.Π. του Τμήματος μεταξύ αυτών 
που έχουν αναλάβει μεταπτυχιακό διδακτικό έργο ή επί¬ 
βλεψη διδακτορικών διατριβών. Στη Σ.Ε.Δ.Σ. μπορούν 
να απευθύνονται όλοι οι ενδιαφερόμενοι σχετικά με τις 
διδακτορικές σπουδές. Η γραμματειακή υποστήριξη της 
Σ.Ε.Δ.Σ. γίνεται από τη Γραμματεία του Τμήματος. 

Η Επιτροπή Αξιολόγησης και Επιλογής (Ε.Α.Ε.) είναι 
αρμόδια για την αξιολόγηση και επιλογή υποψηφίων 
διδακτόρων, απαρτίζεται από τρία τουλάχιστον μέλη 
Δ.Ε.Π. του Τμήματος μεταξύ αυτών που έχουν αναλάβει 
μεταπτυχιακό διδακτικό έργο ή επίβλεψη διδακτορικών 
διατριβών. 

Τα μέλη και ο Πρόεδρος της Ε.Α.Ε. ορίζονται με από¬ 
φαση της Σ.Τ. κατά την πρώτη συνεδρίαση κάθε ακα¬ 
δημαϊκού έτους. Η γραμματειακή υποστήριξη της Ε.Α.Ε. 
γίνεται από τη Γραμματεία του Τμήματος 

2. ΠΡΟΫΠΟΘΕΣΕΙΣ ΕΠΙΛΟΓΗΣ ΚΑΙ ΔΙΚΑΙΟΛΟΓΗΤΙΚΑ 
ΥΠΟΨΗΦΙΩΝ 

2.1. Υποψήφιοι διδάκτορες 

Δικαίωμα υποβολής αίτησης για την εκπόνηση δι¬ 
δακτορικής διατριβής έχουν οι Διπλωματούχοι ή Πτυ- 
χιούχοι Πολυτεχνικών ή Πανεπιστημιακών Τμημάτων, 
κάτοχοι Διπλώματος Μεταπτυχιακών Σπουδών (Δ.Μ.Σ.) 
Α.Ε.Ι. της ημεδαπής ή αναγνωρισμένου ως ισότιμου της 
αλλοδαπής ή ενιαίου και αδιάσπαστου τίτλου σπουδών 
μεταπτυχιακού επιπέδου του άρθρου 46 του ν.4485/4- 
8-2017, στην ίδια ή συναφή επιστημονική περιοχή στην 
ευρύτερη επιστήμη του Ηλεκτρολόγου Μηχανικού και 
Μηχανικού Υπολογιστών 

Σε εξαιρετικές περιπτώσεις (μετά από εισήγηση της 
Ε.Α.Ε. και απόφαση της Σ.Τ.) γίνονται δεκτοί ως υποψή¬ 
φιοι διδάκτορες (Υ.Δ.) α) Διπλωματούχοι ή Πτυχιούχοι 
Πολυτεχνικών ή Πανεπιστημιακών Τμημάτων, κάτοχοι 
Διπλώματος Μεταπτυχιακών Σπουδών (Δ.Μ.Σ.) Α.Ε.Ι. της 
ημεδαπής ή αναγνωρισμένου ως ισότιμου της αλλοδα¬ 
πής ή ενιαίου και αδιάσπαστου τίτλου σπουδών μετα¬ 
πτυχιακού επιπέδου του άρθρου 46 του ν.4485/4-8-2017, 
με την υποχρέωση περάτωσης κύκλου επιπρόσθετων 
μαθημάτων που ορίζεται από τη ΣΤ, με εισήγηση της 
Σ.Ε.Δ.Σ., στα πλαίσια του Π.Π.Σ και των Π.Μ.Σ. και β) Δι¬ 
πλωματούχοι ή Πτυχιούχοι Πολυτεχνικών ή Πανεπιστημι- 
ακώνΤμημάτων, Α.Ε.Ι. της ημεδαπής ή αναγνωρισμένου 
ως ισότιμου της αλλοδαπής με την υποχρέωση περάτω¬ 
σης κύκλου επιπρόσθετων μαθημάτων που ορίζεται από 
τη ΣΤ, με εισήγηση της Σ.Ε.Δ.Σ., στα πλαίσια των Π.Μ.Σ. 

Οι ενδιαφερόμενοι για το Πρόγραμμα Διδακτορικών 
Σπουδών μπορούν να υποβάλουν αίτηση συμμετοχής 
καθ' όλη την διάρκεια του ακαδημαϊκού έτους. 

2.2. Δικαιολογητικά υποψηφιότητας 

Οι ενδιαφερόμενοι υποψήφιοι πρέπει να υποβάλουν 
στη Γραμματεία του Τμήματος φάκελο με τα παρακάτω 
δικαιολογητικά: 

1. Αίτηση υποψηφιότητας, στην οποία αναγράφεται ο 


προτεινόμενος τίτλος Διδακτορικής Διατριβής, η γλώσσα 
εκπόνησης (ελληνική ή αγγλική) και ο προτεινόμενος επι- 
βλέπων της διδακτορικής διατριβής, ο οποίος είναι μέλος 
Δ.Ε.Π. α' βαθμίδας, αναπληρωτή και επίκουρου από το 
οικείο ή άλλο ΑΕΙ ή καθηγητές αναγνωρισμένων ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος ή ερευνητές των βαθμιδών 
Α, Β, ή Γ από ερευνητικά κέντρα του άρθρου 13Α του 
ν.4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν την ίδια ή συναφή επιστημονική 
ειδικότητα με την υπό κρίση διδακτορική διατριβή. 

2. Αντίγραφα τίτλων σπουδών. Αν οι τίτλοι σπουδών 
έχουν χορηγηθεί από Α.Ε.Ι. του εξωτερικού, θα πρέπει 
να υποβληθούν και σχετικές βεβαιώσεις ισοτιμίας τους 
από το Δ.Ο.Α.Τ.Α.Π. 

3. Αντίγραφο αναλυτικής βαθμολογίας όλων των ετών 
των προπτυχιακών σπουδών καθώς και των μεταπτυχι¬ 
ακών (για κατόχους Δ.Μ.Σ.) 

4. Επάρκεια Αγγλικής γλώσσας που τεκμηριώνεται με 
σχετικό πιστοποιητικό αντίστοιχο τουλάχιστον με το 
Κρατικό Πιστοποιητικό Γλωσσομάθειας Επιπέδου Β2 ή 
άλλη βεβαίωση τεκμηρίωσης καλής γνώσης. Από την 
υποχρέωση αυτή εξαιρούνται οι κάτοχοι προπτυχιακού 
ή μεταπτυχιακού τίτλου σπουδών Πανεπιστημίου της 
αλλοδαπής στην αγγλική γλώσσα. 

5. Τουλάχιστον δύο (2) συστατικές επιστολές, μέσω 
του ηλεκτρονικού συστήματος συστατικών επιστο¬ 
λών. Οι επιστολές πρέπει να υπογράφονται από μέλη 
Δ.Ε.Π. του εκπαιδευτικού ιδρύματος του υποψηφίου ή 
από μέλη Δ.Ε.Π. άλλων εκπαιδευτικών ιδρυμάτων που 
είναι εξοικειωμένα με την επιστημονική κατάρτιση του 
υποψηφίου. Σε περίπτωση υποψηφίων με σημαντική 
επαγγελματική εμπειρία, μπορούν να προσκομίσουν και 
επιστολές προερχόμενες από άτομα που τους έχουν επι- 
βλέψει επαγγελματικά. 

6. Αναλυτικό βιογραφικό σημείωμα, όπου υποχρεωτι- 
κώς περιλαμβάνονται τα ακόλουθα: 

α) Σύντομη έκθεση γνωστικών και ερευνητικών ενδι¬ 
αφερόντων στην οποία να αναφέρονται και οι λόγοι για 
τους οποίους ο υποψήφιος ενδιαφέρεται για διδακτορι¬ 
κές σπουδές στο Τμήμα. 

β) Κατάλογος επιστημονικών δημοσιεύσεων, εφόσον 
υπάρχουν 

γ) Περίληψη μεταπτυχιακής εργασίας (για κατόχους 
Δ.Μ.Σ.) 

δ)Πρόταση έρευνας 

Η πρόταση έρευνας θα πρέπει να περιλαμβάνει μία 
επαρκή περιγραφή της θεματικής περιοχής του θέμα¬ 
τος, στόχο της επιδιωκόμενης ερευνητικής μελέτης, 
παρουσίαση και περιγραφή του γενικού επιστημονικού 
τομέα και του υπό εξέταση θέματος, προσδοκώμενη συ¬ 
νεισφορά στην προαγωγή της επιστημονικής γνώσης 
στο συγκεκριμένο θέμα, προσδιορισμό των σταδίων 
εκπόνησης της διδακτορικής διατριβής, αναμενόμενα 
αποτελέσματα ή κύριες θεματικές ενότητες καθώς και 
σχετικές βιβλιογραφικές αναφορές. 

Επιπροσθέτως, στο φάκελο υποψηφιότητας μπορεί να 
συμπεριληφθεί οποιαδήποτε άλλη πληροφορία κρίνει ο 
υποψήφιος ότι υποστηρίζει την αίτησή του. 

2.3. Διαδικασία επιλογής υποψήφιων διδακτόρων 

Μετά την ολοκλήρωση του ελέγχου πληρότητας των 
δικαιολογητικών από την Επιτροπή Αξιολόγησης και 
Επιλογής (Ε.Α.Ε.) ο Υποψήφιος καλείται σε συνέντευξη 
ενώπιων της Ε.Α.Ε. κατά τη διάρκεια συνεδρίασής της. 

Μετά την συνεδρίαση, η Ε.Α.Ε. καταθέτει σχετική εισή¬ 
γηση στη Συνέλευση του Τμήματος, η οποία και λαμβάνει 
την οριστική απόφαση. Η Συνέλευση του Τμήματος, εφό¬ 
σον κρίνει ότι ο υποψήφιος πληροί τις προϋποθέσεις για 
εκπόνηση Διδακτορικής διατριβής, ορίζει τριμελή Συμ¬ 
βουλευτική Επιτροπή με αρμοδιότητα να πλαισιώνει και 
να υποστηρίζει την εκπόνηση και συγγραφή της. Στην 
επιτροπή μετέχουν ως μέλη, ο επιβλέπων και δύο ακόμη 
μέλη Δ.Ε.Π. α'βαθμίδας, αναπληρωτή και επίκουρου από 
το οικείο ή άλλο ΑΕΙ ή καθηγητές αναγνωρισμένων ομο- 
ταγών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος ή ερευνητές των βαθμιδών 
Α, Β, ή Γ από ερευνητικά κέντρα του άρθρου 13Α του 
ν.4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν την ίδια ή συναφή επιστημονική 
ειδικότητα με την υπό κρίση διδακτορική διατριβή. 

Η Ε.Α.Ε. συνεδριάζει τρεις φορές το χρόνο (Οκτώβριο, 
Φεβρουάριο και Ιούνιο). 

3. ΦΟΙΤΗΣΗ, ΠΡΟΫΠΟΘΕΣΕΙΣ ΛΗΨΗΣ ΔΙΔΑΚΤΟΡΙΚΟΥ 
ΔΙΠΛΩΜΑΤΟΣ 

3.1. Διάρκεια Φοίτησης 

Η χρονική διάρκεια για την απονομή του Διδακτορικού 
Διπλώματος από το χρόνο της αρχικής εγγραφής τους 
έχει ως εξής: 

• Για τους κατόχους Δ.Μ.Σ., σε τρία (3) χρόνια, το ελά¬ 
χιστο και οκτώ (8) χρόνια το μέγιστο 

• Για τους μη κατόχους Δ.Μ.Σ, σε τέσσερα (4) χρόνια, 
το ελάχιστο, και οκτώ (8) χρόνια, το μέγιστο. 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

3.2. Εγγραφή και αναλυτικό υπόμνημα προόδου 

Κάθε υποψήφιος διδάκτορας, κατά τη διάρκεια των 

σπουδών του, υποχρεούται: 

• να προβαίνει σε εγγραφή στο πρόγραμμα Δ.Σ. κατά 
την έναρξη κάθε ακαδημαϊκού έτους. 

• να υποβάλλει εγγράφως και να παρουσιάζει προφο¬ 
ρικά αναλυτικό υπόμνημα ενώπιον της τριμελούς επι¬ 
τροπής σχετικά με την πρόοδο της διδακτορικής του 
διατριβής, ετησίως. Αντίγραφο του υπομνήματος, καθώς 
και σχόλια επ' αυτού από τον επιβλέποντα ή την τριμε¬ 


λή επιτροπή, καταχωρίζονται στον ατομικό φάκελο του 
υποψηφίου. 

3.3. Προϋποθέσεις Απονομής Διδακτορικού Διπλώ¬ 
ματος 

Οι υποψήφιοι για Διδακτορικό Δίπλωμα θα πρέπει να 
ικανοποιήσουν, ανάλογα με την κατηγορία στην οποία 
ανήκουν, τις εξής προϋποθέσεις: 

α) Διπλωματούχοι ή Πτυχιούχοι Πολυτεχνικών ή Πανε- 
πιστημιακώνΤμημάτων κάτοχοι Δ.Μ.Σ. στην ίδια ή συνα¬ 
φή επιστημονική περιοχή στην ευρύτερη επιστήμη του 
ηλεκτρολόγου μηχανικού και μηχανικού υπολογιστών: 

• Ικανοποιητική πορεία προόδου η οποία πιστοποιείται 
με την Ετήσια Έκθεση Προόδου εκ μέρους του Επιβλέπο- 
ντος Καθηγητή και της Τριμελούς Επιτροπής στο τέλος 
κάθε ακαδημαϊκού έτους. Η Έκθεση Προόδου εγκρίνεται 
από την Σ.Τ. κατόπιν σχετικής εισηγήσεως της Σ.Ε.Δ.Σ. 
προκειμένου να επιτραπεί στον φοιτητή η συνέχιση των 
σπουδών. Σε περίπτωση απόρριψης της Ετήσιας Έκθε¬ 
σης Προόδου, κατόπιν σχετικής εισηγήσεως της Σ.Ε.Δ.Σ., 
ο υποψήφιος Διδάκτορας διαγράφεται άμεσα. 

• Εκπόνηση Διδακτορικής Διατριβής. 

■ Επιτυχή παρουσίαση και αξιολόγηση της Διδακτο¬ 
ρικής Διατριβής 

β) Λοιποί Διπλωματούχοι ή Πτυχιούχοι Πολυτεχνικών 
ή Πανεπιστημιακών Τμημάτων κάτοχοι ή μη Δ.Μ.Σ. 

• Ικανοποίηση των προϋποθέσεων επιτυχούς παρακο¬ 
λούθησης οργανωμένου κύκλου μαθημάτων στα πλαί¬ 
σια του Π.Π.Σ. και των Π.Μ.Σ. που έχει καθοριστεί κατά 
την εγγραφή τους ως υποψηφίων διδακτόρων, 

• Ικανοποιητική πορεία προόδου η οποία πιστοποιείται 
με την Ετήσια Έκθεση Προόδου εκ μέρους του Επιβλέπο- 
ντος Καθηγητή και της Τριμελούς Επιτροπής στο τέλος 
κάθε ακαδημαϊκού έτους. Η Έκθεση Προόδου εγκρίνεται 
από την Σ.Τ. κατόπιν σχετικής εισηγήσεως της Σ.Ε.Δ.Σ. 
προκειμένου να επιτραπεί στον φοιτητή η συνέχιση των 
σπουδών. Σε περίπτωση απόρριψης της Ετήσιας Έκθε¬ 
σης Προόδου, κατόπιν σχετικής εισηγήσεως της Σ.Ε.Δ.Σ., 
ο υποψήφιος Διδάκτορας διαγράφεται άμεσα. 

• Εκπόνηση Διδακτορικής Διατριβής. 

■ Επιτυχή παρουσίαση και αξιολόγηση της Διδακτο¬ 
ρικής Διατριβής. 

Είναι δυνατόν, με έγκριση της Σ.Τ., στα πλαίσια της 
ισχύουσας νομοθεσίας και του εσωτερικού κανονισμού 
του Πανεπιστημίου Θεσσαλίας, να τροποποιηθούν οι 
απαιτήσεις απόκτησης του Δ.Δ. καθώς και ο τρόπος αξι¬ 
ολόγησης των υποψηφίων. 

Με απόφαση της Σ.Τ. μπορεί να αλλάξει το θέμα ή και ο 
τίτλος της διδακτορικής διατριβής ενός υποψηφίου μετά 
από γραπτή αιτιολογημένη εισήγηση του επιβλέποντα 
καθηγητή και της Σ.Ε.Δ.Σ. 

Ο υποψήφιος ο οποίος αποτυγχάνει να ικανοποιήσει 
τους όρους που έχουν τεθεί για τη λήψη του διδακτορι¬ 
κού διπλώματος, διαγράφεται άμεσα. 

Υποψήφιος Διδάκτορας, ο οποίος έχει διαγράφει από 
το πρόγραμμα για οιονδήποτε από τους αναφερόμενους 
στον παρόντα κανονισμό λόγους, δεν έχει το δικαίωμα 
να είναι εκ νέου υποψήφιος του ίδιου προγράμματος 
στο τμήμα. 




9198 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'767/05.03.2018 


3.4. Επικουρικό έργο υποψήφιων διδακτόρων 

Όλοι οι υποψήφιοι διδάκτορες είναι υποχρεωμένοι 

να προσφέρουν επικουρικό έργο στα Προγράμματα 
Σπουδών του Τμήματος. Το είδος του επικουρικού έργου 
εξαρτάται από τις ανάγκες του Τμήματος και καθορίζεται 
με απόφαση της Σ.Τ. κατόπιν σχετικής εισήγησης της 
Σ.Ε.Δ.Σ. Συγκεκριμένα οι υποψήφιοι διδάκτορες είναι 
υποχρεωμένοι: 

• να προσφέρουν επικουρικό έργο στο Τμήμα ισοδύ¬ 
ναμο με έξι (6) ώρες εβδομαδιαίως. Επιπροσθέτως, σε 
συνεννόηση με τους διδάσκοντες, δύνανται να μετέχουν 
στην επίβλεψη διπλωματικών εργασιών. 

• να συμμετέχουν στις επιτηρήσεις κατά τη διάρκεια 
των εξεταστικών περιόδων. Απαλλαγή από την υποχρέω¬ 
ση επιτηρήσεως έχουν μόνο όσοι υποψήφιοι βρίσκονται 
σε αναστολή φοίτησης. Αναφορικά με τις επιτηρήσεις: 

• Οι επιτηρητές υποχρεούνται να επικοινωνήσουν με 
τον διδάσκοντα σε εύλογο χρόνο πριν την ημερομηνία 
επιτήρησης, προκειμένου να κανονίσουν τις λεπτομέ¬ 
ρειες, όπως, π.χ., ώρα προσέλευσης. 

• Οι επιτηρητές υποχρεούνται να υπογράψουν στο 
έντυπο παρουσιολόγιο επιτηρητών κατά την διάρκεια 
της επιτηρήσεως. 

• Με εισήγηση της Σ.Ε.Δ.Σ., συνεπάγονται την έγγρα¬ 
φη επίπληξη: α) Η άρνηση αποδοχής του καθήκοντος 
του επιτηρητή, β) Η μη προσέλευση στην επιτήρηση, γ) 
Η πλημμελής εκτέλεση των καθηκόντων επιτηρήσεως. 
Τρεις (3) συνολικά επιπλήξεις συνεπάγονται την διαγρα¬ 
φή του φοιτητή από το Π.Δ.Σ. 

3.5. Αναστολή Φοίτησης 

Ως μέγιστο διάστημα αναστολής φοιτήσεως για υπο¬ 
ψήφιο ορίζεται, αθροιστικά, το ένα (1) έτος και χορηγεί¬ 
ται μόνο σε εξαιρετικές περιπτώσεις. 

Η αναστολή φοίτησης πρέπει να εγκριθεί από την Συ¬ 
νέλευση του Τμήματος κατόπιν αιτιολογημένης αιτήσεως 
του ενδιαφερομένου, με προσκόμιση των αντίστοιχων 
δικαιολογητικών, θετικής εισηγήσεως της Σ.Ε.Δ.Σ. και 
της συγκατάθεσης της Τριμελούς Επιτροπής του ενδι¬ 
αφερομένου. 

Μη αιτιολογημένη υπέρβαση του εγκεκριμένου 
χρόνου αναστολής ή υπέρβαση του μέγιστου χρόνου 
αναστολής συνεπάγεται την άμεση διαγραφή του υπο¬ 
ψηφίου. 

4. ΕΚΠΟΝΗΣΗ ΚΑΙ ΑΞΙΟΛΟΓΗΣΗ ΤΗΣ ΔΙΔΑΚΤΟΡΙΚΗΣ 
ΔΙΑΤΡΙΒΗΣ 

4.1. Επιβλέπων Καθηγητής 

Μετά την έγκριση της αίτησης του υποψηφίου στο 
Πρόγραμμα Διδακτορικών Σπουδών, ορίζεται από την 
Σ.Τ. Επιβλέπων Καθηγητής από μέλη Δ.Ε.Π., α' βαθμί¬ 
δας, αναπληρωτή και επίκουρου του οικείου ή άλλου 
ΑΕΙ ή καθηγητές αναγνωρισμένων ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος ή ερευνητές των βαθμιδών Α, Β, ή Γ από 
ερευνητικά κέντρα του άρθρου 13Α του ν.4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν την ίδια ή συναφή επιστημονική ειδικότητα με 


αυτή στην οποία ο υποψήφιος Διδάκτορας εκπονεί την 
διατριβή του. 

Κάθε μέλος Δ.Ε.Π. του οικείου τμήματος μπορεί να 
αναλαμβάνει ταυτόχρονα την επίβλεψη το πολύ πέντε 
(5) υποψηφίων διδακτόρων. 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα, η Συνέλευση του Τμήματος, 
εκτιμώντας τις περιστάσεις, αναθέτει σε άλλον την επί¬ 
βλεψη, σύμφωνα με όσα ορίζονται στις προηγούμενες 
παραγράφους, ύστερα από αίτηση του υποψήφιου διδά¬ 
κτορα και γνώμη του προτεινόμενου επιβλέποντος, δια¬ 
φορετικά σε ένα από τα άλλα δύο (2) μέλη της τριμελούς 
συμβουλευτικής επιτροπής, ακόμη και καθ' υπέρβαση 
του μέγιστου αριθμού υποψήφιων διδακτόρων που μπο¬ 
ρεί να επιβλέπεται από κάθε επιβλέποντα, σύμφωνα με 
όσα ορίζονται στον Κανονισμό Διδακτορικών Σπουδών. 
Αν ο αρχικός επιβλέπων μετακινηθεί σε άλλο Τμήμα του 
ιδίου ή άλλου Α.Ε.Ι. ή συνταξιοδοτηθεί συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει, και ο τίτλος απονέμεται από το Α.Ε.Ι., στο 
οποίο ανήκει το Τμήμα, όπου ξεκίνησε η εκπόνηση της 
διατριβής. 

4.2. Τριμελής συμβουλευτική επιτροπή 

Η Σ.Τ. μετά τον ορισμό επιβλέποντα καθηγητή της 
διδακτορικής διατριβής ορίζει Τριμελή Συμβουλευτική 
Επιτροπή, με αρμοδιότητα να πλαισιώνει και να υποστη¬ 
ρίξει την εκπόνηση και συγγραφή της. Στην επιτροπή 
μετέχουν ως μέλη, ο επιβλέπων και δύο ακόμη μέλη 
Δ.Ε.Π. α' βαθμίδας, αναπληρωτή και επίκουρου από το 
οικείο ή άλλο ΑΕΙ ή καθηγητές αναγνωρισμένων ομοτα¬ 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος ή ερευνητές των βαθμιδών 
Α, Β, ή Γ από ερευνητικά κέντρα του άρθρου 13Α του 
ν.4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν την ίδια ή συναφή επιστημονική 
ειδικότητα με αυτή στην οποία ο υποψήφιος Διδάκτορας 
εκπονεί την διατριβή του. 

Στη συμβουλευτική επιτροπή μετέχει τουλάχιστον ένα 
(1) μέλος ΔΕΠ του οικείου Τμήματος. 

4.3. Παρουσίαση και εξέταση της Διδακτορικής Δια¬ 
τριβής 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος ζητώντας 
τον ορισμό Επταμελούς Εξεταστικής Επιτροπής για την 
κρίση της διδακτορικής διατριβής. 

Γιατηντελική αξιολόγηση και κρίση της διδακτορικής 
διατριβής του υποψήφιου διδάκτορα, ορίζεται από τη 
Συνέλευση του Τμήματος Επταμελής Εξεταστική Επιτρο¬ 
πή στην οποία μετέχουν τα μέλη της τριμελούς συμβου¬ 
λευτικής επιτροπής, εκτός από τα αφυπηρετήσαντα μέλη 

αυτής, τα οποία με απόφαση της ΣυνέλευσηςΤμήματος 
αντικαθίστανται από ισάριθμα μέλη που πληρούν τα κρι¬ 
τήρια του δεύτερου και τρίτου εδαφίου της παραγράφου 
2 του άρθρου 39, καθώς και τέσσερα (4) επιπλέον μέλη, 
που πληρούν τα κριτήρια του δευτέρου εδαφίου της 
παραγράφου 2 του άρθρου 39, ν.4485/2017. 

Στην Επταμελούς Εξεταστικής Επιτροπής μετέχουν 
τουλάχιστον (2) μέλη Δ.Ε.Π. του οικείου Τμήματος. 

Μετά την κοινοποίηση της Επταμελούς Εξεταστικής 
Επιτροπής ο υποψήφιος έχει την υποχρέωση να υποβάλ¬ 
λει την διδακτορική διατριβή στην Επταμελή Εξεταστική 
Επιτροπή μέσω της γραμματείας του τμήματος. Στη συ¬ 
νέχεια, ο επιβλέπων και ο υποψήφιος, σε συνεννόηση με 
τα μέλη της Επταμελούς Επιτροπής, ορίζουν ημερομηνία 
δημόσιας παρουσίασης και εξέτασης της Διδακτορικής 
Διατριβής η οποία δεν μπορεί να λάβει χώρα πριν την 
παρέλευση τουλάχιστον ενός (1) μηνός από την υποβολή 
της Διδακτορικής Διατριβής στα μέλη της Επιτροπής. Το 
χρονικό αυτό όριο μπορεί να 

είναι μικρότερο, ύστερα από αιτιολογημένο αίτημα 
του Υποψηφίου και έγκριση της Σ.Τ., κατόπιν θετικής 
εισήγησης του Επιβλέποντος Καθηγητή. 

Με το πέραςτης δημόσιας υποστήριξης της διατριβής 
από τον υποψήφιο, η Εξεταστική Επιτροπή συνεδριάζει 
χωρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την εγκρίνει, με πλειοψηφία πέντε (5) τουλά¬ 
χιστον από τα μέλη της. Τα αφυπηρετήσαντα μέλη της 
τριμελούς συμβουλευτικής επιτροπής, που έχουν αντι- 
κατασταθεί βάσει της ισχύουσας νομοθεσίας, μπορεί να 
παρίστανται κατά τη συνεδρίαση χωρίς δικαίωμα ψήφου. 

Σε περίπτωση μη έγκρισηςτης διατριβής, γνωστοποι¬ 
ούνται στο φοιτητή οι λόγοι της μη έγκρισης και κατά 
περίπτωση η δυνατότητα για εκ νέου υποβολή εντός 
προκαθορισμένου απάτην Επταμελή Εξεταστική Επιτρο¬ 
πή χρονικού ορίου, που δεν μπορεί να είναι μικρότερο 
από τρεις (3) μήνες. Εάν ο υποψήφιος αποφασίσει να μην 
υποβάλει εκ νέου τη διατριβή ή η διατριβή δεν εγκριθεί 
για δεύτερη φορά, τότε ο υποψήφιος διαγράφεται από 
το Πρόγραμμα Διδακτορικών Σπουδών. 

Η διδακτορική διατριβή, εφόσον εγκριθεί, από την Εξε¬ 
ταστική Επιτροπή βαθμολογείται με: α) Καλώς, β) Λίαν 
Καλώς ή γ) Άριστα. Ο εν λόγω βαθμός καθορίζει επίσης 
και τη συνολική επίδοση του φοιτητή στο Διδακτορικό 
του Δίπλωμα. 

Η διαδικασία της δημόσιας υποστήριξης προϋποθέτει 
τη φυσική παρουσία τεσσάρων (4) τουλάχιστον μελών 
της Εξεταστικής Επιτροπής, ενώ τα λοιπά μέλη μπορούν 
να συμμετάσχουν και μέσω τηλεδιάσκεψης. 

Η αναγόρευση του υποψηφίου σε διδάκτορα γίνεται 
από την Σ.Τ. κατά τις κείμενες διατάξεις. 

4.4. Κατάθεση Διδακτορικών Διατριβών 

Η τελική μορφή της Διδακτορικής Διατριβής κατατίθε¬ 
ται από τον υποψήφιο στη ΓραμματείατουΤμήματος σε 
ηλεκτρονική μορφή (ράί) καθώς και σε βιβλιοδέτημένη 
έντυπη μορφή, προκειμένου να αποσταλεί στο Εθνικό 
ΚέντροΤεκμηρίωσης (Ε.Κ.Τ.) και την Βιβλιοθήκη του Πα¬ 
νεπιστημίου Θεσσαλίας σε βιβλιοδετημένη έντυπη και 
ηλεκτρονική μορφή (ράί). 


5.ΤΕΛΙΚΗ ΔΙΑΤΑΞΗ 

Η Σ.Τ. είναι αρμόδια για την επίλυση θεμάτων που δεν 
διευκρινίζονται είτε στον παρόντα κανονισμό είτε στις 
σχετικές παραπομπές που αναφέρθηκαν και για κάθε 
ζήτημα που προκύπτει και που αντίκειται στην εφαρ¬ 
μογή του κανονισμού, καθώς και για κάθε αναθεώρηση 
του κανονισμού. 

Μετά την έγκρισή του από τη Σύγκλητο ο παρών κα¬ 
νονισμός τίθεται σε ισχύ και εφαρμόζεται και για τους 
υποψηφίους διδάκτορες που έχουν γίνει δεκτοί πριν από 
την έναρξη ισχύος του παρόντος κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. 2848/18/ΓΠ (2) 

Κανονισμός Διδακτορικών Σπουδών του Παιδα¬ 
γωγικού Τμήματος Δημοτικής Εκπαίδευσης της 
Σχολής Ανθρωπιστικών και Κοινωνικών Επιστη¬ 
μών του Πανεπιστημίου Θεσσαλίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών τουΤμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας,, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/4-8-2017, Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) 
μηνών από την έναρξη ισχύος του παρόντος νόμου να 
καταρτίσουν και να δημοσιεύσουν τους Κανονισμούς 
του άρθρου 45». 

3. Την απόφασή της Συνέλευσης του Παιδαγωγικού 
Τμήματος Δημοτικής Εκπαίδευσης στην αρ. 8/11 -1 -2018 
συνεδρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΟΥ ΠΑΙΔΑΓΩΓΙΚΟΥ ΤΜΗΜΑΤΟΣ ΔΗΜΟΤΙΚΗΣ 
ΕΚΠΑΙΔΕΥΣΗΣ ΤΗΣ ΣΧΟΛΗΣ ΑΝΘΡΩΠΙΣΤΙΚΩΝ 
ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Άρθρο 1: 

Εισαγωγή 

Το Τμήμα προσφέρει τη δυνατότητα εκπόνησης δι¬ 
δακτορικής διατριβής και την απόκτηση διδακτορικού 







9200 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

διπλώματος στα επιστημονικά αντικείμενα που θεραπεύ¬ 
ει. Σκοπός είναι αφενός η προώθηση και ενίσχυση της 
επιστημονικής έρευνας στο πεδίο των επιστημών της Εκ¬ 
παίδευσης και, ευρύτερα, στα πεδία των Ανθρωπιστικών 
και Κοινωνικών Επιστημών, αφετέρου η προετοιμασία 
διδακτόρων ικανών να συμβάλουν στην ικανοποίηση 
των ερευνητικών και εκπαιδευτικών αναγκών της χώρας, 
στο πλαίσιο της συνεχώς εξελισσόμενης εκπαιδευτικής 
πραγ μάτι κότητας. 

Το Διδακτορικό Δίπλωμα αποτελεί ακαδημαϊκό τίτλο, ο 
οποίος πιστοποιεί την ουσιαστική συνεισφορά του κατό¬ 
χου του στην εξέλιξη καίριων γνωστικών περιοχών, την 
κατανόηση σε βάθος της επιστημονικής του περιοχής και 
την εκπόνηση μιας πρωτότυπης ή καινοτόμου εργασίας 
ή έρευνας στο πεδίο της επιστήμης του. 

Άρθρο 2: 

Προϋποθέσεις απόκτησης 
Διδακτορικού Διπλώματος 

Δικαίωμα υποβολής αίτησης για εκπόνηση διδακτο¬ 
ρικής διατριβής έχουν: 

α. Οι κάτοχοι Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. της ημεδαπής ή αναγνωρισμένου ως ισό¬ 
τιμου της αλλοδαπής. 

β. Οι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου του άρθρου 46 του 
νόμου 4485/2017. 

γ. Κατ'εξαίρεση και μετά από αιτιολογημένη απόφαση 
της Σ.Τ., δικαίωμα υποβολής αίτησης έχει μη κάτοχος 
Δ.Μ.Σ. Αυτό δεν ισχύει για πτυχιούχους ΑΤΕΙ, ΑΣΠΑΙΤΕ, 
ή ισότιμων σχολών. 

Άρθρο 3: 

Διαδικασία επιλογής υποψηφίου 
διδάκτορα και ορισμού 
Συμβουλευτικής Επιτροπής 

α. Ο υποψήφιος υποβάλλει σχετική αίτηση στη Γραμ¬ 
ματεία του Τμήματος καθ'όλη τη διάρκεια του ακαδημα¬ 
ϊκού έτους. Στην αίτηση αναγράφεται ο προτεινόμενος 
τίτλος, ένα μέλος ΔΕΠ του Τμήματος ως προτεινόμενος 
επιβλέπων της διδακτορικής διατριβής και η λίστα των 
απαραίτητων συνοδευτικών εγγράφων που περιγράφο- 
νται παρακάτω: 

1. αναλυτικό βιογραφικό σημείωμα της/του υποψη¬ 
φίου 

2. αντίγραφα τίτλων σπουδών 

3. πρόταση διδακτορικής έρευνας η οποία περιλαμβά¬ 
νει το ερευνητικό αντικείμενο και τη μεθοδολογία έρευ¬ 
νας, συνοπτική αναφορά στην ερευνητική διαδικασία, 
προβλεπόμενο χρονοδιάγραμμα υλοποίησης και βασική 
βιβλιογραφία 

4. αντίγραφα πιστοποίησης κάθε ακαδημαϊκού έργου 
(δημοσιεύσεις, βεβαιώσεις συμμετοχής, κ.λ.π.) που πε- 
ριγράφεται στο βιογραφικό της/του υποψηφίου και δεν 
υπάρχει η δυνατότητα ανάκτησής τους διαδικτυακά. 

5. αντίγραφα πιστοποιητικών γλωσσομάθειας 

β. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση την συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 


Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί σε συνέντευξη, 
αν θεωρεί απαραίτητο. Κατόπιν, συνεκτιμώντας τις σπου¬ 
δές και το έργο των υποψηφίων συντάσσει και υποβάλ¬ 
λει στη Συνέλευση του Τμήματος αναλυτικό υπόμνημα, 
στο οποίο αναγράφονται οι λόγοι για τους οποίους κάθε 
υποψήφιος πρέπει ή δεν πρέπει να γίνει δεκτός, ο προ- 
τεινόμενος επιβλέπων -ο οποίος δεν μπορεί να επιβλέπει 
πάνω από πέντε (5) διδακτορικές διατριβές ως κύριος 
επιβλέπων - και ο κύκλος μαθημάτων των Π ΜΣ του Τμή¬ 
ματος που θα πρέπει να παρακολουθήσει ο υποψήφιος 
με διαπιστωμένο έλλειμμα συνάφειας σπουδών με το 
αντικείμενο της προτεινόμενης διδακτορικής διατριβής. 
Επιπλέον, ηΤριμελήςΣυμβουλευτική Επιτροπή καθορίζει 
σε συνεργασία με τον υποψήφιο διδάκτορα τον τίτλο της 
Διδακτορικής Διατριβής. 

γ. Η Συνέλευση του Τμήματος, αφού λάβει τη γνώμη 
του προτεινόμενου επιβλέποντος, τη συνεκτιμά με το 
υπόμνημα της επιτροπής και εγκρίνει ή απορρίπτει αιτι¬ 
ολογημένα την αίτηση του υποψηφίου. Με την έγκριση 
της αίτησης η Σ.Τ. αναθέτει στον προτεινόμενο επιβλέπο- 
ντατην επίβλεψη της διδακτορικής διατριβής και ορίζει 
τριμελή συμβουλευτική επιτροπή, με αρμοδιότητα να 
πλαισιώνει και να υποστηρίζει την εκπόνηση της συγ¬ 
γραφής της. Στην επιτροπή μετέχουν ως μέλη, εκτός 
του κύριου επιβλέποντα, και δύο ακόμη μέλη Δ.Ε.Π. ή 
ερευνητές, όπως ορίζεται στο άρθρο 39 του ν.4485/2017 
που έχουν το ίδιο ή συναφές γνωστικό αντικείμενο με 
την υπό κρίση διδακτορική διατριβή. 

δ.Το Τμήμα μπορεί να προκηρύξει θέσεις υποψήφιων 
διδακτόρων. Οι σχετικές προσκλήσεις ενδιαφέροντος 
δημοσιοποιούνται δια του ημερήσιου τύπου και αναρ- 
τώνται στον διαδικτυακό τόπο του Τμήματος και του 
Πανεπιστημίου. Οι προϋποθέσεις, οι προθεσμίες και οι 
διαδικασίες κατάθεσης υποψηφιοτήτων και επιλογής 
υποψήφιων διδακτόρων, καθώς και υποχρεώσεις αυτών, 
ρήτρες, παραδοτέα και χρονικά όρια ολοκλήρωσηςτων 
διατριβών, μνημονεύονται ρητά στις σχετικές προκη¬ 
ρύξεις. 

Άρθρο 4. 

Διαδικασία εκπόνησης 

Διδακτορικής Διατριβής 

α. Για κάθε υποψήφιο που αρχίζει την εκπόνηση Δι¬ 
δακτορικής Διατριβής αρμόδια για την καθοδήγηση 
και επίβλεψή του είναι ηΤριμελήςΣυμβουλευτική Επι¬ 
τροπή. Αν για οποιονδήποτε λόγο ο επιβλέπων εκλείψει 
ή διαπιστωμένα αδυνατεί να τελέσει λόγω ασθένειας 
χρέη επιβλέποντος για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον την επίβλεψη, σύμφωνα με όσα ορί¬ 
ζονται στα προηγούμενα άρθρα, ύστερα από αίτηση 
του υποψήφιου διδάκτορα και τη σύμφωνη γνώμη του 
προτεινόμενου νέου επιβλέποντος. Διαφορετικά η Σ.Τ. 
μπορεί να αναθέσει την επίβλεψη της διδακτορικής δι¬ 
ατριβής σε ένα από τα άλλα δύο (2) μέλη της τριμελούς 
συμβουλευτικής επιτροπής, ακόμη και καθ' υπέρβαση 
του μέγιστου αριθμού των πέντε (5) υποψήφιων διδα¬ 
κτόρων που μπορεί να επιβλέπεται από κάθε μέλος ΔΕΠ 

του Τμήματος. Αν ο επιβλέπων καθηγητής μετακινηθεί 
σε άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος της διδακτορικής διατριβής 
που έχει αναλάβει, εφόσον δύναται. 

β. Τροποποίηση του τίτλου ή του θέματος της διδα¬ 
κτορικής διατριβής μέσα στην ίδια γνωστική περιοχή 
μπορεί να γίνει μετά από αιτιολογημένη πρόταση της 
τριμελούς συμβουλευτικής επιτροπής και απόφαση της 
Συνέλευσης του Τμήματος. 

γ. Στο τέλος κάθε ακαδημαϊκού έτους, ο υποψήφιος 
διδάκτορας παρουσιάζει προφορικά και υποβάλλει εγ- 
γράφως αναλυτικό υπόμνημα ενώπιον της τριμελούς 
συμβουλευτικής επιτροπής σχετικά με την πρόοδο της 
διδακτορικής του διατριβής. Το υπόμνημα μαζί με σχό¬ 
λια επ'αυτού από την τριμελή επιτροπή αποτελούν την 
έκθεση προόδου της ερευνητικής εργασίας και της συ¬ 
νολικής δραστηριότηταςτου ΥΔ για το ακαδημαϊκό έτος 
η οποία κατατίθεται στη Συνέλευση του Τμήματος. Η 
Σ.Τ. μελετά και αξιολογεί θετικά ή αρνητικά την έκθεση 
του υποψηφίου. Μετά από δύο συνεχόμενες αρνητικές 
αξιολογήσεις, η Σ.Τ. έχει τη δυνατότητα να διαγράψει 
τον υποψήφιο. 

δ. Η ελάχιστη χρονική διάρκεια σπουδών για την 
απόκτηση του Διδακτορικού Διπλώματος είναι τρία (3) 
πλήρη ημερολογιακά έτη από την ημερομηνία ορισμού 
της Τριμελούς Συμβουλευτικής Επιτροπής. Η μέγιστη 
διάρκεια φοίτησης ορίζεται στα οκτώ (8) έτη από την 
ημερομηνία ορισμού τηςΤριμελούς Συμβουλευτικής Επι¬ 
τροπής. Κατά περίπτωση, μπορεί να δίνεται παράταση 
για ένα (1) ημερολογιακό έτος μετά από αιτιολογημένη 
εισήγηση τηςΤριμελούς Συμβουλευτικής Επιτροπής και 
απόφαση της Σ.Τ. Η πάροδος του χρόνου παράτασης έχει 
ως συνέπεια την απώλεια της ιδιότητας του υποψήφιου 
διδάκτορα. 

ε. Οι υποψήφιοι διδάκτορες έχουν τη δυνατότητα να κά¬ 
νουν αίτηση αναστολής των σπουδών τους για εξαιρετικά 
σοβαρούς λόγους (π.χ. ασθένεια, οικογενειακοί λόγοι). 
Η αίτησή τους πρέπει να συνοδεύεται από τη σύμφωνη 
γνώμη του επιβλέποντα καθηγητή και ο χρόνος αναστο¬ 
λής δεν μπορεί να υπερβαίνει το ένα ακαδημαϊκό έτος. 

στ. Υποχρεώσεις Υποψήφιων Διδακτόρων 

• Οι υποψήφιοι διδάκτορες υποχρεούνται να τηρούν 
όλες τις αρχές δεοντολογίας για τη διενέργεια και τη 
δημοσιοποίηση της ερευνητικής τους εργασίας όπως 
αυτές αναφέρονται στον κώδικα δεοντολογίας του Πα¬ 
νεπιστημίου Θεσσαλίας. 

■ Απαιτείται από τον υποψήφιο να παρουσιάζει την 
πορεία της ερευνητικής του εργασίας στις Συναντήσεις 
Υποψήφιων Διδακτόρων του Τμήματος. 

• Μετά από πρόταση του επιβλέποντα και έγκριση της 
Σ.Τ. ο υποψήφιος διδάκτορας, εφόσον του ζητηθεί, έχει 
υποχρέωση να επικουρεί το εκπαιδευτικό έργο του Τ μήμα¬ 
τος, σύμφωνα με προγραμματισμό που πραγματοποιείται 
από τη Σ.Τ. κατά την έναρξη κάθε ακαδημαϊκού εξαμήνου. 

• Κρίνεται επιθυμητή εκ μέρους του υποψήφιου η δη¬ 
μοσίευση σε επιστημονικά περιοδικά αναγνωρισμένου 
κύρους και/ή η παρουσίαση σε επιστημονικά συνέδρια, 
άρθρων σχετικών με το θέμα της διδακτορικής του δι¬ 
ατριβής. 


ζ. Δικαιώματα και παροχές Υποψήφιων Διδακτόρων 

• Οι διδακτορικές σπουδές προσφέρονται δωρεάν. 

• Ο υποψήφιος διδάκτορας με τεκμηριωμένη αίτησή 
του μπορεί να ζητήσει από τη Συνέλευση του Τ μήματος 
την αλλαγή επιβλέποντα. Η Σ.Τ. μπορεί να απορρίψει ή 
να αποδεχτεί την αίτηση. 

• Οι υποψήφιοι διδάκτορες έχουν όλα τα δικαιώματα 
και τις παροχές που προβλέπονται και για τους φοιτητές 
των Π ΜΣ του Τ μήματος, όπως ορίζονται στους οικείους 
Κανονισμούς. 

• Μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

η. Υποχρεώσεις Επιβλεπόντων 

Ο επιβλέπων καθηγητής οφείλει: 

• να επικοινωνεί με τον υποψήφιο διδάκτορα σε τακτά 
χρονικά διαστήματα, 

• να καταθέτει την ετήσια έκθεση προόδου στη Σ.Τ., 

• να συντονίζει την Τριμελή Συμβουλευτική Επιτροπή. 

θ. Διάφορα 

Τα ονόματα των υποψήφιων διδακτόρων, των μελών 
της Συμβουλευτικών Επιτροπών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, αναρτώνται στον διαδικτυακό τόπο του Τμή ματος. 

Η διδακτορική διατριβή γράφεται στην Ελληνική γλώσσα. 

Η συγγραφή της διατριβής σε άλλη γλώσσα είναι δυ¬ 
νατή μετά από αιτιολογημένη πρόταση του επιβλέποντα 
και απόφαση της Σ.Τ. 

Άρθρο 5. 

Διαδικασία αξιολόγησης 

Διδακτορικής Διατριβής 

α. Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Προκειμένου 
ο υποψήφιος διδάκτορας να έχει δικαίωμα να υποστηρίξει 
τη διδακτορική του διατριβή, οφείλει να έχει εκπληρώσει 
τις υποχρεώσεις του όπως αυτές ορίζονται στο άρθρο 4, 
παραγρ. στ. 

β. Αν η τριμελής συμβουλευτική επιτροπή αποδεχθεί 
την αίτηση του υποψηφίου, συντάσσει αναλυτική ειση¬ 
γητική έκθεση και την υποβάλλει στη Συνέλευση του 
Τμήματος ζητώντας τον ορισμό επταμελούς εξεταστικής 
επιτροπής για την κρίση της διδακτορικής διατριβής. 
Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφαση 
τηςΣυνέλευσηςτουΤμήματοςαντικαθίστανται από ισά¬ 
ριθμα μέλη καθώς και τέσσερα (4) επιπλέον μέλη, που 
πληρούν τα κριτήρια του δεύτερου και τρίτου εδαφίου 
της παραγράφου 2 του άρθρου 39 του ν. 4485/2017. Όλα 
τα μέλη της Επταμελούς Εξεταστικής Επιτροπής πρέπει 
να έχουν την ίδια ή συναφή επιστημονική ειδικότητα με 
αυτή, στην οποία ο υποψήφιος διδάκτορας εκπόνησε 
την Διδακτορική Διατριβή του. 

γ. Η διδακτορική διατριβή υποστηρίζεται δημόσια 
από τον υποψήφιο διδάκτορα ενώπιον της Επταμελούς 
Εξεταστικής Επιτροπής. Η ημερομηνία υποστήριξης ορί- 

ζεται σε εύλογο χρονικό διάστημα από τον ορισμό της 
επταμελούς εξεταστικής επιτροπής. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
των τεσσάρων (4) τουλάχιστον μελών της εξεταστικής 
επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. 

δ. Μετά τη δημόσια υποστήριξη, η εξεταστική επιτρο¬ 
πή συνεδριάζει χωρίς την παρουσία τρίτων, κρίνει την 
εργασία ως προς την ποιότητα, την πληρότητα, την πρω¬ 
τότυπη σκέψη και τη συμβολή της στην επιστήμη και με 
βάση αυτά τα κριτήρια την εγκρίνει, με πλειοψηφία πέντε 
(5) τουλάχιστον μελών της. Τα τυχόν αφυπηρετήσαντα 
μέλη της τριμελούς συμβουλευτικής επιτροπής, που 
έχουν αντικατασταθεί σύμφωνα με την προηγούμενη 
παράγραφο, μπορεί να παρίστανται κατά τη συνεδρίαση 
χωρίς δικαίωμα ψήφου. Η Διδακτορική Διατριβή αξιολο¬ 
γείται ως επιτυχής ή απορριπτέα. Η έγκριση βεβαιώνε¬ 
ται με πρακτικό που υπογράφεται από όλα τα μέλη της 
επιτροπής. Σε περίπτωση απόρριψης της Διδακτορικής 
Διατριβής καθορίζεται από την Επταμελή Εξεταστική 
Επιτροπή νέα ημερομηνία αξιολόγησης τουλάχιστον 
τρεις (3) μήνες μετά την πρώτη κρίση. Σε περίπτωση 
δεύτερης απόρριψης ο υποψήφιος διαγράφεται. 

ε. Η εγκεκριμένη Διδακτορική Διατριβή, μετά τις τυχόν 
διορθώσεις που προτείνει η Επταμελής Εξεταστική Επι¬ 
τροπή, κατατίθεται στη βιβλιοθήκη σε δύο αντίτυπα, ένα 
(1) βιβλιοδετημένο έντυπο και ένα (1) σε ηλεκτρονική 
μορφή. Με ευθύνη της Βιβλιοθήκης και Κέντρου Πληρο- 
φόρησηςτου Π.Θ δημιουργείται ηλεκτρονική βάση με τις 
Διδακτορικές Διατριβές του Π.Θ, η οποία δημοσιεύεται 
στο ιδρυματικό αποθετήριο του Πανεπιστημίου. 

Άρθρο 6. 

Ισχύς παρόντος - Μεταβατικές διατάξεις 

Ο παρών κανονισμός ισχύει για τους αιτούντες εκπό¬ 
νηση διδακτορικής διατριβής μετά τη δημοσίευσή του 
σε ΦΕΚ. 

Για τους πριν από τη δημοσίευση του παρόντος κανο¬ 
νισμού σε ΦΕΚ υποψήφιους διδάκτορες, ισχύει ο πρότε- 
ρος κανονισμός διδακτορικών σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 


Αριθμ. 2849/18/ΓΠ (3) 

Κανονισμός Διδακτορικών Σπουδών του Τμήματος 
Ιστορίας, Αρχαιολογίας και Κοινωνικής Ανθρωπο¬ 
λογίας της Σχολής Ανθρωπιστικών και Κοινωνικών 
Επιστημών του Πανεπιστημίου Θεσσαλίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 


απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας,, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/4-8-2017, Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) 
μηνών από την έναρξη ισχύος του παρόντος νόμου να 
καταρτίσουν και να δημοσιεύσουν τους Κανονισμούς 
του άρθρου 45». 

3. Την απόφαση της Συνέλευσης του Τμήματος Ιστο¬ 
ρίας, Αρχαιολογίας και Κοινωνικής Ανθρωπολογίας στην 
αρ. 6/17-1-2018 συνεδρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΟΥ ΤΜΗΜΑΤΟΣ ΙΣΤΟΡΙΑΣ, ΑΡΧΑΙΟΛΟΓΙΑΣ ΚΑΙ 
ΚΟΙΝΩΝΙΚΗΣ ΑΝΘΡΩΠΟΛΟΓΙΑΣ ΤΗΣ ΣΧΟΛΗΣ 
ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ 
ΕΠΙΣΤΗΜΩΝ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

1. ΔΙΔΑΚΤΟΡΙΚΕΣ ΣΠΟΥΔΕΣ ΣΤΟ ΤΜΗΜΑ ΙΑΚΑ 

Αντικείμενο των Διδακτορικών Σπουδών στο Τμήμα 

ΙΑΚΑ είναι η διεξαγωγή έρευνας και η προαγωγή της 
επιστημονικής γνώσης σε πεδία της Ιστορίας, της Αρ¬ 
χαιολογίας και της Κοινωνικής Ανθρωπολογίας. Οι δι¬ 
δακτορικές σπουδές ολοκλη ρώνονται με την εκπόνηση 
διδακτορικής διατριβής, η οποία αποτελεί πρωτότυπη 
επιστημονική εργασία και οδηγεί στην απονομή του τίτ¬ 
λου του διδάκτορα. 

2. ΔΙΟΙΚΗΣΗ - ΟΡΓΑΝΩΣΗ ΔΙΔΑΚΤΟΡΙΚΩΝ ΣΠΟΥΔΩΝ 

Το αρμόδιο όργανο για την οργάνωση των Διδακτο¬ 
ρικών Σπουδών είναι η Συνέλευση του Τμήματος. Είναι 
αρμόδια για την κατάρτιση και εισήγηση προτάσεων για 
τις διδακτορικές σπουδές, τον ορισμό των μελών των 
Τριμελών Συμβουλευτικών και Επταμελών Εξεταστικών 
Επιτροπών, καθώς και κάθε άλλο θέμα που προβλέπεται 
από επιμέρους διατάξεις του ν. 4485/2017. 

3. ΕΠΙΣΤΗΜΟΝΙΚΕΣ ΠΕΡΙΟΧΕΣ ΔΙΔΑΚΤΟΡΙΚΩΝ ΣΠΟΥ¬ 
ΔΩΝ ΣΤΟ ΤΜΗΜΑ ΙΑΚΑ 

Οι επιστημονικές περιοχές διδακτορικών σπουδών 
στο ΙΑΚΑ απορρέουν κατά κύριο λόγο από τα επιστημο¬ 
νικά πεδία και τα ερευνητικά ενδιαφέροντα των μελών 
Δ.Ε.Π. που υπηρετούν στοΤμήμα (Βλ. σχετικά στην ιστο¬ 
σελίδα του Τμήματος: Γιΐΐρ://νν\Λ/\Λ/.Γΐ3.υΐΓι.9ΐ' Προσωπικό). 

4. ΧΟΡΗΓΟΥΜΕΝΟΙ ΤΙΤΛΟΙ 

Οι διδακτορικές σπουδές στο Τμήμα ΙΑΚΑ οδηγούν 
στην απονομή Διδακτορικού Διπλώματος (Δ.Δ.). 

5. ΔΙΚΑΙΩΜΑ ΥΠΟΒΟΛΗΣ ΑΙΤΗΣΗΣ ΕΚΠΟΝΗΣΗΣ ΔΙ¬ 
ΔΑΚΤΟΡΙΚΗΣ ΔΙΑΤΡΙΒΗΣ 

5.1 Γενικά 

Δικαίωμα υποβολής αίτησης για την εκπόνηση διδα¬ 
κτορικής διατριβής έχουν: 

ί. Κάτοχοι Διπλώματος Μεταπτυχιακών Σπουδών 

(Δ.Μ.Σ). και κάτοχοι ενιαίου και αδιάσπαστου τίτλου 
σπουδών μεταπτυχιακού επιπέδου. 

Μ. Μη κάτοχοι Δ.Μ.Σ.: Σε εξαιρετικές περιπτώσεις κα¬ 
θιερωμένου επιστήμονα με ερευνητικό έργο ευρείας 
αναγνώρισης από άλλους ερευνητές και γνωστό κύρος, η 
Συνέλευση μπορεί να κάνει δεκτή την εγγραφή για εκπό¬ 
νηση διδακτορικής διατριβής υποψηφίου, με τεκμηριω¬ 
μένη δεκαετή, από την απόκτηση του πτυχίου, παρουσία 
στον οικείο ερευνητικό χώρο, ιδίως με δημοσιεύματα, ο 
οποίος δεν είναι κάτοχος Δ.Μ.Σ. ή αντίστοιχου ισότιμου 
τίτλου αλλοδαπού Α.Ε.Ι. Στην περίπτωση αυτή ορίζο¬ 
νται από τη Συνέλευση τρία μέλη Δ.Ε.Π. που υποβάλλουν 
τρία εισηγητικά σημειώματα, με τα οποία γνωματεύουν 
τεκμηριωμένα για το εάν πρόκειται περί επιστήμονα με 
ερευνητικό έργο ευρείας αναγνώρισης και γνωστό κύ¬ 
ρος. Η απόφαση της Συνέλευσης λαμβάνεται με ειδική 
πλειοψηφία δύο τρίτων επί του συνόλου των μελών της. 

Μί. Πτυχιούχοι Τ.Ε.Ι., Α.Σ.ΠΑΙ.Τ.Ε. ή ισότιμων σχολών 
μπορούν να γίνουν δεκτοί ως υποψήφιοι διδάκτορες 
μόνο εφόσον α) είναι κάτοχοι Μεταπτυχιακού Διπλώμα¬ 
τος Ειδίκευσης, β) υπάρχει ενδιαφερόμενο μέλος Δ.Ε.Π. 
για την επίβλεψη της διατριβής και γ) υπάρχει σύμφωνη 
γνώμη της Συνέλευσης, του Τμήματος. 

5.2 Αιτήσεις - Δικαιολογητικά 

Ο υποψήφιος που ενδιαφέρεται για την εκπόνηση 
διδακτορικής διατριβής στο Τμήμα ΙΑΚΑ υποβάλλει 
σχετική αίτηση στη Γραμματεία του Τμήματος, προσ¬ 
διορίζοντας την επιστημονική περιοχή, στην οποία θα 
εντάσσεται η διατριβή, αναφέρονταςτονπροτεινόμενο 
τίτλο, τον προτεινόμενο επιβλέποντα και την προτεινό- 
μενη γλώσσα εκπόνησης. Η αίτηση μπορεί να κατατεθεί 
οποιαδήποτε ημέρα του ακαδημαϊκού έτους και πρέπει 
να συνοδεύεται απαραίτητα από: 

1. Αντίγραφο πτυχίου. 

2. Αντίγραφο Δ.Μ.Σ. 

3. Βεβαίωση ισοτιμίας ΔΙΚΑΤΣΑ ή ΔΟΑΤΑΠ (για τους 
πτυχιούχους της αλλοδαπής). 

4. Πιστοποιητικό αναλυτικής βαθμολογίας ή παραρ¬ 
τήματος διπλώματος. 

5. Πιστοποιητικά επαρκούς γνώσης δύο ξένων γλωσ¬ 
σών (αν υπάρχουν). 

6. Βιογραφικό σημείωμα. 

7. Υπόμνημα σχετικά με το θέμα, την προβληματική, 
τους επιδιωκόμενους ερευνητικούς στόχουςτης διατρι¬ 
βής και τη βασική βιβλιογραφία που αφορά τη θεματική 
και το ζήτημα. 

8. Αντίγραφα επιστημονικών δημοσιεύσεων (αν υπάρ¬ 
χουν). 

9. Δύο τουλάχιστον συστατικές επιστολές. 

Την αίτηση μπορεί να συνοδεύει επικουρικά οποιο- 
δήποτε άλλο στοιχείο επιστημονικού χαρακτήρα, που 
δύναται να συντελέσει στην εκτίμηση της επιστημονικής 
επάρκειας του υποψηφίου και της ικανότητάς του να 
προσεγγίσει ένα επιστημονικό ζήτημα και να ολοκλη¬ 
ρώσει μια διδακτορική διατριβή υψηλών προδιαγραφών. 

Σημειώνεται ότι απαραίτητη προϋπόθεση για την υπο¬ 
βολή αίτησης είναι η επαρκής γνώση δύο τουλάχιστον 


ξένων γλωσσών, από εκείνες στις οποίες υπάρχει ανα¬ 
γνωρισμένη βιβλιογραφία στον οικείο κλάδο. 

5.3. Έγκριση αίτησης εκπόνησης διδακτορικής δια¬ 
τριβής 

Εφόσον από τον υποψήφιο προτείνεται ως επιβλέπων 
της διδακτορικής διατριβής μέλος Δ.Ε.Π. του οικείου Τμή¬ 
ματος, η Γραμματεία κοινοποιεί την αίτηση και το σύνολο 
των προαναφερθέντων δικαιολογητικών στον προτεινό- 
μενο από τον υποψήφιο επιβλέποντα. Το προτεινόμενο 
μέλος Δ.Ε.Π., που πρέπει να πληροί τις προϋποθέσεις 
του νόμου, όπως περιγράφονται ακολούθως, διατυπώ¬ 
νει εγγράφως και αιτιολογημένα την πρόθεσή του να 
αναλάβει την εποπτεία της συγκεκριμένης διατριβής και 
εισηγείται τη σύνθεση της τριμελούς συμβουλευτικής 
επιτροπής, τεκμηριώνοντας την πρότασή του με βάση 
την επί μέρους ειδικότητα και το επί μέρους έργο των 
λοιπών προτεινομένων μελών. 

Σε περίπτωση που ο προτεινόμενος επιβλέπων δεν 
ανήκει στα μέλη Δ.Ε.Π. του Τμήματος, η Συνέλευση συ¬ 
γκροτεί τριμελή επιτροπή, που απαρτίζεται από μέλη 
Δ.Ε.Π. του Τμήματος, προκειμένου να εξετάσει την αίτη¬ 
ση και τα συνυποβαλλόμενα δικαιολογητικά, να καλέσει 
εφόσον το κρίνει σκόπιμο σε συνέντευξη τον υποψήφιο, 
να ζητήσει τη γραπτή γνώμη του προτεινόμενου από τον 
υποψήφιο επιβλέποντα και να υποβάλει στη Συνέλευση 
αναλυτικό υπόμνημα για τους λόγους αποδοχής ή μη του 
υποψηφίου, συμπεριλαμβανομένης της εισήγησης για 
τη σύνθεση της τριμελούς συμβουλευτικής επιτροπής. 

Σε περίπτωση που ο ενδιαφερόμενος υποψήφιος δεν 
προτείνει επιβλέποντα, η Συνέλευση συγκροτεί τριμελή 
επιτροπή, που απαρτίζεται από μέλη Δ.Ε.Π. του Τμήμα¬ 
τος, προκειμένου να εξετάσει την αίτηση και τα συνυπο¬ 
βαλλόμενα δικαιολογητικά, να καλέσει, εφόσον το κρίνει 
σκόπιμο, σε συνέντευξη τον υποψήφιο και να υποβάλει 
στη Συνέλευση αναλυτικό υπόμνημα για τους λόγους 
αποδοχής ή μη του υποψηφίου, συμπεριλαμβανομένης 
της εισήγησης για τη σύνθεση της τριμελούς συμβουλευ¬ 
τικής επιτροπής και τον ορισμό του επιβλέποντα. 

Η Συνέλευση του Τμήματος εξετάζει αν ο υποψήφιος 
πληροί τις προϋποθέσεις για την εκπόνηση διδακτορικής 
διατριβής, με βάση τα κριτήρια που προβλέπονται από 
τις διατάξεις του νόμου και του παρόντος Κανονισμού, 
και αποφασίζει για την αποδοχή του ως υποψηφίου δι¬ 
δάκτορα. Η Συνέλευση, πριν τη λήψη της απόφασήςτης 
και εφόσον το κρίνει αναγκαίο, έχει τη δυνατότητα να 
καλέσει τον ενδιαφερόμενο σε συνέντευξη. Για την απο¬ 
δοχή ενός ενδιαφερομένου ως υποψηφίου διδάκτορα 
συνεκτιμώνται κυρίως τα εξής κριτήρια: 

• Ο γενικός βαθμός πτυχίου. 

• Η βαθμολογία στα προπτυχιακά μαθήματα που είναι 
σχετικά με το αντικείμενο της διατριβής. 

• Η επίδοση στην πτυχιακή εργασία (όπου προβλέπεται 
σε προπτυχιακό επίπεδο). 

• Η συνάφεια και ο γενικός βαθμός του Δ.Μ.Σ.. 

• Οι επιδόσεις στα μεταπτυχιακά μαθήματα που είναι 
σχετικά με το αντικείμενο της διατριβής. 

• Η επίδοση στη Μεταπτυχιακή Εργασία. 

• Η αποδεδειγμένη ερευνητική εμπειρία του υποψη¬ 
φίου. 

• Οι συστατικές επιστολές (τουλάχιστον δύο). 

• Επιπλέον τίτλοι μεταπτυχιακών σπουδών (συνεκτι- 
μώνται θετικά). 

• Η πιστοποιημένη γνώση των ξένων γλωσσών (από 
σπουδές στο εξωτερικό ή επίσημα πιστοποιητικά). 

• Στοιχεία του βιογραφικού σημειώματος που καταδει¬ 
κνύουν την επαγγελματική καταξίωση του υποψηφίου. 

Στην εγκριτική απόφαση ορίζεται και η γλώσσα της 
διδακτορικής διατριβής. 

6. ΔΙΑΔΙΚΑΣΙΑ ΕΚΠΟΝΗΣΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

6.1. Επίβλεψη διδακτορικής διατριβής 

Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών. 

Η Συνέλευση του Τμήματος αναθέτει στον προτει- 
νόμενο επιβλέποντα, την επίβλεψη της διδακτορικής 
διατριβής και ορίζει τριμελή συμβουλευτική επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. Στην επιτροπή του προ¬ 
ηγούμενου εδαφίου μετέχουν ως μέλη, ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το οικείο ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, 
ή ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Α του ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική δια¬ 
τριβή. Στη συμβουλευτική επιτροπή μετέχει τουλάχιστον 
ένα (1) μέλος Δ.Ε.Π. από τις τρεις πρώτες βαθμίδες του 
οικείου Τμήματος. 

Κάθε μέλος Δ.Ε.Π. του Τμήματος μπορεί να επιβλέπει 
έως πέντε (5) το πολύ υποψήφιους διδάκτορες. 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα κατά τα ειδικότερα οριζόμενα 
στον Κανονισμό Διδακτορικών Σπουδών, η Συνέλευση 
του Τμήματος, εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επι- 
βλέποντα, σύμφωνα με όσα ορίζονται στον Κανονισμό 
Διδακτορικών Σπουδών. Αν ο αρχικός επιβλέπων μετα¬ 
κινηθεί σε άλλοΤμήμα, ή άλλο Α.Ε.Ι., ή συνταξιοδοτηθεί, 
συνεχίζει να τελεί χρέη επιβλέποντος των διδακτορικών 
διατριβών που έχει αναλάβει, και ο τίτλος απονέμεται 
από το Πανεπιστήμιο Θεσσαλίας (το Α.Ε.Ι., στο οποίο 
ανήκει το Τμήμα, όπου ξεκίνησε η εκπόνηση της δια¬ 
τριβής). 


Τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, καθώς και τα μέλη των συμβουλευτικών επιτρο¬ 
πών αναρτώνται στον διαδικτυακό τόπο του Ιδρύματος 
στην ελληνική και στην αγγλική γλώσσα. 

6.2 Καθορισμός τίτλου διδακτορικής διατριβής. 

Μετά την αποδοχή του υποψηφίου διδάκτορα και τον 

ορισμό της τριμελούς Συμβουλευτικής Επιτροπής από τη 
Συνέλευση του Τμήματος, συνέρχεται η Επιτροπή εντός 
τριμήνου και σε συνεργασία με τον υποψήφιο καθορί¬ 
ζει τον τίτλο της διδακτορικής διατριβής. Συντάσσεται 
σχετικό πρακτικό, που συνυπογράφουν τα τρία μέλη της 
Επιτροπής και ο υποψήφιος. Το πρακτικό καθορισμού 
του τίτλου υποβάλλεται στο τμήμα. 

Η συγγραφή της διδακτορικής διατριβής γίνεται στην 
Ελληνική γλώσσα, εκτός αν αποφασιστεί από τη Συνέ¬ 
λευση να εκπονηθεί σε άλλη γλώσσα. 

6.3 Χρονική διάρκεια - Πιστωτικές μονάδες 

Για τους υποψήφιους διδάκτορες που είναι κάτοχοι 
Δ.Μ.Σ., η χρονική διάρκεια για την απόκτηση του διδα¬ 
κτορικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς Συμβουλευτικής Επιτροπής. 

Για τους υποψήφιους διδάκτορες μη κατόχους Δ.Μ.Σ., 
η ελάχιστη χρονική διάρκεια για την απόκτηση του δι¬ 
δακτορικού διπλώματος είναι (4) τέσσερα πλήρη ημε¬ 
ρολογιακά έτη. 

Η μέγιστη διάρκεια για την απόκτηση του διδακτορι¬ 
κού διπλώματος ορίζεται στα έξι (6) έτη από την ημε¬ 
ρομηνία ορισμού της τριμελούς Συμβουλευτικής Επι¬ 
τροπής. Η χρονική διάρκεια για την ολοκλήρωση της 
διδακτορικής διατριβής μπορεί να παραταθεί το μέγιστο 
κατά ένα έτος μόνο μετά από εμπεριστατωμένη εισήγη¬ 
ση της τριμελούς Συμβουλευτικής Επιτροπής και από¬ 
φαση της Συνέλευσης. 

Για την απόκτηση του Διδακτορικού Διπλώματος απαι¬ 
τούνται 180 πιστωτικές μονάδες (Ε(ΙΤ5), για όσους πα¬ 
ρακολουθούν τριετές πρόγραμμα σπουδών και 240 για 
όσους παρακολουθούν τετραετές πρόγραμμα σπουδών. 

6.4 Παρακολούθηση μαθημάτων 

Οι υποψήφιοι διδάκτορες υποχρεούνται να παρακο¬ 
λουθήσουν επιτυχώς συμπληρωματικά μεταπτυχιακά 
μαθήματα και σεμινάρια ή να μετέχουν σε δραστηριότη¬ 
τες, που έχουν σχέση με το αντικείμενο της διδακτορικής 
τους διατριβής, κατά την κρίση του επιβλέποντος και της 
τριμελούς Συμβουλευτικής Επιτροπής.Τα μαθήματα και 
οι δραστηριότητες αυτές προσφέρονται και διοργανώ- 
νονται από το Πανεπιστήμιο Θεσσαλίας και άλλα Α.Ε.Ι. 
ή από Ερευνητικά Κέντρα και Ινστιτούτα. Οι απαιτήσεις 
αυτές εξειδικεύονται κατά περίπτωση. 

Οι υποψήφιοι διδάκτορες που γίνονται δεκτοί κατ' 
εξαίρεση χωρίς να είναι κάτοχοι Δ.Μ.Σ., υποχρεούνται 
να περατώσουν οργανωμένο κύκλο μαθημάτων που ορί¬ 
ζεται από τη Συνέλευση κατά περίπτωση στο πλαίσιο του 
Προγράμματος Μεταπτυχιακών Σπουδών. 

6.5 Ετήσιες εκθέσεις προόδου 

Ο υποψήφιος διδάκτορας παρουσιάζει προφορικά και 
υποβάλλει εγγράφως εμπεριστατωμένη ετήσια έκθεση 

προόδου με βιβλιογραφία, την οποία εγκρίνει η τριμελής 
συμβουλευτική επιτροπή. Αντίγραφο της έκθεσης προ¬ 
όδου με τυχόν σχόλια της συμβουλευτικής επιτροπής 
καταχωρείται στον φάκελο του υποψηφίου. Αν ο υποψή¬ 
φιος διδάκτορας δεν καταθέσει ετήσια έκθεση προόδου 
για δύο συνεχή έτη, η Συνέλευση του Τμήματος μπορεί 
να αποφασίσει τη διαγραφή του. 

6.6 Συμπληρωματικές υποχρεώσεις υποψηφίου διδά¬ 
κτορα 

Στις υποχρεώσεις του υποψηφίου διδάκτορα περι¬ 
λαμβάνεται, κατά την κρίση του επιβλέποντος και της 
τριμελούς Συμβουλευτικής Επιτροπής, η απασχόλησή 
του στην εκπαιδευτική διαδικασία του Τμήματος και 
στις δραστηριότητες του σχετικού Τομέα ή Εργαστη¬ 
ρίου. Επίσης, είναι δυνατόν η ερευνητική εργασία να 
πραγματοποιείται σε συνεργασία με άλλους φορείς της 
ημεδαπής ή της αλλοδαπής που παρέχουν τις δυνατό¬ 
τητες για διεξαγωγή επιστημονικής έρευνας. 

6.7 Αναστολή εκπόνησης διδακτορικής διατριβής 

Κάθε υποψήφιος διδάκτορας, ύστερα από αιτιολογη¬ 
μένη αίτηση προς τη Συνέλευση, μπορεί να διακόψει την 
εκπόνηση της διατριβής του για συγκεκριμένο διάστημα, 
που δεν μπορεί να είναι μεγαλύτερο από ένα έτος. Η Συ¬ 
νέλευση διατηρεί την αρμοδιότητα να παρέχει τη δυνα¬ 
τότητα της κατ'εξαίρεση υπέρβασηςτου χρόνου αυτού. 

6.8 Υλικοτεχνική υποδομή - Γραμματειακή/Τεχνολο- 
γική κάλυψη 

Για την κάλυψη των διδακτικών και ερευνητικών ανα¬ 
γκών των διδακτορικών σπουδών, χρησιμοποιούνται οι 
χώροι διδασκαλίας, τα εργαστήρια, ο εξοπλισμός και η 
διοικητική δομήτουΤμήματος, καθώς και η Βιβλιοθήκη 
του Πανεπιστημίου Θεσσαλίας. 

Η γραμματειακή κάλυψη γίνεται από το διοικητικό 
προσωπικό του Π.Θ. που υπηρετεί στο Τμήμα. Η τεχνο¬ 
λογική υποστήριξη γίνεται από το μόνιμο προσωπικό 
του Τμήματος. 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται για τους 
φοιτητές του δεύτερου κύκλου σπουδών, όπως ορίζο¬ 
νται στον οικείο Κανονισμό. Μέχρι και πέντε (5) έτη μετά 
την ολοκλήρωση της διδακτορικής διατριβής τους δια¬ 
τηρούν δικαιώματα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών 
βιβλιοθηκών. 

7. ΔΙΑΔΙΚΑΣΙΑ ΕΞΕΤΑΣΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

7.1 Επταμελής Εξεταστική Επιτροπή 

Γ ια την τελική αξιολόγηση και κρίση της διατριβής του 
υποψηφίου διδάκτορα, μετά την ολοκλήρωση των υπο- 
χρεώσεών του, ορίζεται από τη Συνέλευση Επταμελής 
Εξεταστική Επιτροπή, ύστερα από αιτιολογημένη σχετι¬ 
κή εισήγηση της τριμελούς Συμβουλευτικής Επιτροπής. 

Στην Επταμελή Εξεταστική Επιτροπή μετέχουν και τα 
μέλη της Τριμελούς Συμβουλευτικής Επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης αντικαθίστανται από ισάριθμα 
μέλη που πληρούν τα κριτήρια της παραγράφου 2 του 
ανωτέρω 6.1 .Τέσσερα (4) τουλάχιστον μέλη της Επταμε- 


λούς Εξεταστικής Επιτροπής πρέπει να είναι μέλη Δ.Ε.Π., 
εκ των οποίων τουλάχιστον δύο (2) πρέπει να ανήκουν 
στο οικείοΤμήμα.Τα υπόλοιπα μέλη της Επιτροπής μπο¬ 
ρεί να είναι μέλη Δ.Ε.Π.του Π.Θ. ή άλλων Πανεπιστημίων 
της ημεδαπής ή ομοταγών ιδρυμάτων της αλλοδαπής 
ή ερευνητές των βαθμιδών Α'. Β' ή Γ' αναγνωρισμένου 
ερευνητικού κέντρου του εσωτερικού ή εξωτερικού, οι 
οποίοι είναι κάτοχοι διδακτορικού διπλώματος. 

Ολα τα μέλη της Επταμελούς Εξεταστικής Επιτροπής 
πρέπει να έχουν την ίδια ή συναφή επιστημονική ειδι¬ 
κότητα με αυτή, στην οποία ο υποψήφιος διδάκτορας 
εκπόνησε τη διατριβή του. 

Τουλάχιστον τρία από τα μέλη Δ.Ε.Π. της Επταμελούς 
Εξεταστικής Επιτροπής ανήκουν στις δύο ανώτερες βαθ¬ 
μίδες. 

7.2 Εξέταση διδακτορικής διατριβής 

Ο υποψήφιος διδάκτορας αναπτύσσει τη διατριβή του, 
δημόσια, ενώπιον της Επταμελούς Εξεταστικής Επιτρο¬ 
πής. Δέχεται ερωτήσεις από τα μέλη της Επταμελούς 
Εξεταστικής Επιτροπής και τέλος από άλλα μέλη της 
πανεπιστημιακής κοινότητας. 

Στη συνέχεια η Επταμελής Εξεταστική Επιτροπή συ¬ 
νέρχεται για να κρίνει το πρωτότυπο της διδακτορικής 
διατριβής και κατά πόσον αυτή αποτελεί συμβολή στην 
επιστήμη. Για την έγκριση της διδακτορικής διατριβής 
απαιτείται η σύμφωνη γνώμη τουλάχιστον πέντε (5) με¬ 
λών της Επταμελούς Εξεταστικής Επιτροπής. 

Η διδακτορική διατριβή αξιολογείται αρχικά ως επιτυ¬ 
χής ή απορριπτέα. Σε περίπτωση που θεωρηθεί επιτυ¬ 
χής βαθμολογείται από το πέντε(5) μέχρι το δέκα (10). 
Σε περίπτωση απόρριψης της διδακτορικής διατριβής, 
καθορίζεται από την Επταμελή Εξεταστική Επιτροπή νέα 
ημερομηνία αξιολόγησης, τουλάχιστον τρεις (3) μήνες 
μετά την πρώτη κρίση. Σε περίπτωση δεύτερης απόρ¬ 
ριψης ο υποψήφιος διδάκτορας διαγράφεται. 

Η απόφαση της επιτροπής ανακοινώνεται στον υπο¬ 
ψήφιο και το πρακτικό συνεδρίασης της Επταμελούς 
Εξεταστικής Επιτροπής κατατίθεται στη Γραμματεία. 

8. ΟΛΟΚΛΗΡΩΣΗ ΔΙΔΑΚΤΟΡΙΚΩΝ ΣΠΟΥΔΩΝ 

Η αναγόρευση και απονομή του τίτλου του διδάκτορος 
γίνεται σε δημόσια πανηγυρική συνεδρίαση σύμφωνα 
με τα οριζόμενα στον εσωτερικό κανονισμό του Π.Θ. Η 
ορκωμοσία των διδακτόρων τελείται από τον Κοσμήτο¬ 
ρα της Σχολής, παρουσία των Πρυτανικών Αρχών, του 
Προέδρου του Τμήματος και του Διευθυντή του Π.Μ.Σ. 

Βεβαιώσεις: Η μορφή του Διδακτορικού Διπλώματος 
και το τελετουργικό της ορκωμοσίας καθορίζονται από 
τον εσωτερικό κανονισμό του Π.Θ. Στο διδακτορικό δί¬ 
πλωμα που απονέμει το Τμήμα ΙΑΚΑ αναγράφεται και ο 
πλήρης τίτλος της διδακτορικής διατριβής. 

8.1 Δημοσιοποίηση διδακτορικής διατριβής 

Η εγκεκριμένη διδακτορική διατριβή, μετά το πέρας 
των ενδεχομένων διορθώσεων που προτείνει η Επταμε¬ 
λής Εξεταστική Επιτροπή, κατατίθεται στη Βιβλιοθήκη 
του Π.Θ. και στη ΓραμματείατουΤμήματος, σε δύο αντί¬ 
τυπα, ένα (1) βιβλιοδέτημένο έντυπο και ένα (1) αντίτυπο 
σε ηλεκτρονική μορφή (ράί). 

Για την ενημέρωση του Εθνικού Αρχείου Διδακτο¬ 
ρικών Διατριβών: Μετά την έγκριση της διδακτορικής 

διατριβής και ως προϋπόθεση για την αναγόρευση και 
την απονομή του τίτλου, συμπληρώνεται και αποστέλ- 
λεται στο Εθνικό Κέντρο Τεκμηρίωσης με ευθύνη του 
διδάκτορα απογραφικό δελτίο σχετικά με τη διατριβή 
του.Το απογραφικό δελτίο κοινοποιείται στο διδάκτορα 
από τη Γραμματεία του Τμήματος. 

8.2 Θέματα πνευματικών δικαιωμάτων και δεοντολογίας 

Τα πνευματικά δικαιώματα των διδακτορικών διατρι¬ 
βών, ή τα πιθανά δικαιώματα ευρεσιτεχνίας, ή εμπορικής 
εκμετάλλευσης των διατριβών καθορίζονται με σχετικές 
αποφάσεις της Επιτροπής Δεοντολογίας του Π.Θ. Κάθε 
είδους λογοκλοπή στις εργασίες, τις δημοσιεύσεις, ή τη 
συγγραφή των διδακτορικών διατριβών, επινόηση ερευ¬ 
νητικών δεδομένων και γενικότερα αντιεπιστημονική 
συμπεριφορά, απαγορεύονται. Η Επιτροπή Δεοντολογί¬ 
ας είναι αρμόδια να ενημερώνει σχετικά τους υποψήφι¬ 
ους διδάκτορες και να επιβάλλει ποινές, όπου αυτό είναι 
αναγκαίο. Λεπτομερείς οδηγίες για το θέμα εκδίδονται 
απάτην Επιτροπή Δεοντολογίας του Πανεπιστημίου. 


9. ΓΕΝΙΚΕΣ ΔΙΑΤΑΞΕΙΣ 

Οι τροποποιήσεις του παρόντος Κανονισμού γίνονται 
με βάση τις ισχύουσες κάθε φορά διατάξεις. Αποφάσεις 
για αναθεώρησή του λαμβάνονται από τη Συνέλευση. 

Για θέματα που προκύπτουν και δεν προβλέπονται από 
τον παρόντα Κανονισμό, θα ισχύουν όσα προβλέπονται 
στον Κανονισμό Διδακτορικών Σπουδών του Π.Θ., ενώ 
στην περίπτωση που δεν προβλέπονται ούτε στον Κα¬ 
νονισμό του Ιδρύματος, θα ρυθμίζονται με απόφαση της 
Συνέλευσης και σύμφωνα με τον ν. 4485/2017. 

Όλες οι περιπτώσεις διδακτορικών διατριβών που θα 
εκπονηθούν εφεξής στοΤμήμα υπάγονται στις ρυθμίσεις 
του παρόντος Κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

